ՊՆ և ՆԳ նախկին փոխնախարար Անդրանիկ Քոչարյանը Հոկտեմբերի 27-ի բացահայտումը անխուսափելի անհրաժեշտություն է համարում մեր երկրի անվտանգության կայացման համար: «Խոսել, թե բացահայտման իրական շանսեր կան, թե չկան, ճիշտ չէ, որովհետև Հոկտեմբերի 27-ը պետք է բացահայտված լիներ հոկտեմբերի 28-ին, և էդ էջը պետք է փակված լիներ և մենք պետք է հասկացած լինեինք՝ ինչ տեղի ունեցավ մեր երկրի հետ: Որտեղից եկավ էդ դավադրությունը և ինչ հրեշավոր հարված հասցրեց մեր պետականությանը»,-ասաց նախկին փոխնախարարը: